Presidenti Bush në luftë me kritikët e tij demokratë për politikat në Irak
Ndizet debati politik vetëm pesë javë para zgjedhjeve të nëntorit
Presidenti Bush po mbron fuqimisht politikat e tij në Irak, ndërsa vazhdojnë efektet e një raporti të zbulimit amerikan ku thuhet se pjesërisht lufta e udhëhequr nga Shtetet e Bashkuara po krijon një gjeneratë të re terroristësh. Presidenti po përballet me kritika të ashpra nga demokratët vetëm pesë javë para zgjedhjeve për në kongres, në të cilat kontrolli i partisë republikane në kongres mund të vihet në rrezik. Presidenti Bush po vazhdon sulmet ndaj kritikëve të tij për luftën në Irak. Ai përdori fjalimin e tij të përjavshëm në radio për t’iu kundërvënë demokratëve, të cilët e akuzojnë se nuk ka një strategji të qartë për stabilizimin e vendit të shkatërruar nga lufta, dhe për kthimin e trupave amerikane në vend. Presidenti Bush tha se urdhëroi publikimin e disa pjesëve të raportit të zbulimit, në mënyrë që amerikanët ta lexojnë dhe të nxjerrin përfundimet e tyre. Ai tha se raporti konfirmon se Shtetet e Bashkuara përballen me një armik të vendosur dhe të aftë, të cilin Shtetet e Bashkuara duhet të vazhdojnë ta luftojnë. Presidenti ritheksoi vendosmërinë e tij për të mbajtur trupat në Irak, duke argumentuar se një tërheqje e shpejtë do të forconte terroristët. "tha presidenti. Por demokratët e opozitës thonë se presidenti nuk ka një strategji të qartë për të siguruar Irakun dhe e kritikuan përshkrimin që u bëri demokratëve në fillim të javës si “parti që i lë punët përgjysëm”. Ish komandantja ushtarake Tammy Duckworth e cili humbi të dyja këmbët në një aksident me helikopter në Irak, kritioi presidentin Bush për këtë përshkrim Zonja Duckworth e cila është në garën për në kongres nga shteti i Illinois, kritikoi gjithashtu kongresin e udhëhequr nga republikanët që nuk e kanë mbajtur përgjegjës administratën e presidentit Bush për politikën në Irak. Ajo thotë se ka ardhur koha për udhëheqësit irakianë që të marrin kontrollin e vendit të tyre dhe të gjejnë zgjidhje për të ndalur dhunën dhe për të stabilizuar vendin. //rd//